b'\n_START_ARTICLE_\nArhimedova spirala\n_START_PARAGRAPH_\nArhimedova spirala (tudi aritmeti\xc4\x8dna spirala) je geometrijsko mesto to\xc4\x8dk, ki nastane takrat, ko se to\xc4\x8dka giblje od dane negibne to\xc4\x8dke s konstantno hitrostjo vzdol\xc5\xbe premice, ki se vrti s konstantno kotno hitrostjo._NEWLINE_Spirala se imenuje po starogr\xc5\xa1kem matematiku, fiziku, mehaniku, izumitelju, in\xc5\xbeenirju in astronomu Arhimedu (287 pr. n. \xc5\xa1t. \xe2\x80\x93 212 pr. n. \xc5\xa1t.).\n_START_SECTION_\nZna\xc4\x8dilnosti\n_START_PARAGRAPH_\nArhimedova spirala se od logaritemske spirale lo\xc4\x8di v tem, da so pri Arhimedovi spirali posamezni obrati na enakih razdaljah. Pri logaritemski spirali tvorijo te razdalje geometrijsko zaporedje._NEWLINE_Arhimedove spirale imajo po dva kraka, prvi je za \\theta > 0\\, , drugi pa za \\theta < 0\\, . Na zgornji sliki je prikazan samo en krak. Drugi krak se dobi z zrcaljenjem preko y-osi.'